
PLEC DE PRESCRIPCIONS TÈCNIQUES PARTICULARS QUE REGIRAN LA CONTRACTACIÓ  DELS SERVEIS DE GESTIÓ, ADMINISTRACIÓ, ARTICULACIÓ, EXECUCIÓ I VALORACIÓ DE LES SESSIONS DEL CICLE “CINEMA, MEMÒRIA, PAU I DRETS HUMANS” DE L’AGÈNCIA CATALANA DE COOPERACIÓ AL DESENVOLUPAMENT
1. ANTECEDENTS I JUSTIFICACIÓ  

L’objectiu de les actuacions d’educació per al desenvolupament és apropar a la ciutadania de Catalunya el coneixement (oferir la informació), la comprensió (entendre les causes i conseqüències) i la denúncia (oferir recursos per l’acció) de les situacions de vulneració, així com la defensa, garantia i exercici dels drets humans i igualtat de gènere.
Aquest conjunt d’actuacions han de contribuir en la construcció d’una ciutadania global transformadora amb capacitat de reaccionar davant les vulneracions de drets humans i les desigualtats de gènere. Al mateix temps que desplegaran aquelles accions inicials i necessàries per avançar en un procés d’anàlisi profund, crític, compromès i transformador de les desigualtats existents en el món per part de la ciutadania catalana. 

En aquest sentit, des de l’any 2014 s’organitza el cicle “Cinema, Memòria, Pau i Drets Humans”, que ha estat liderat fins l’any 2018 per l’actual Direcció General de Memòria Democràtica (en endavant DG Memòria Democràtica), i que s’emmarca dins de la programació de la Filmoteca per a les Escoles de Catalunya. Consisteix en la realització de 7 sessions cinematogràfiques acompanyades d’activitats pedagògiques associades a sengles dies internacionals instituïts per l’ONU i adreçades a grups d’alumnes d’ESO, Batxillerat i de Cicle de Formació Professional. 
El cicle “Cinema, Memòria, Pau i Drets Humans” és una iniciativa on col·laboren l’Institut Català de les Empreses Culturals mitjançant la Filmoteca de Catalunya, el Departament d’Educació, el Departament de Justícia mitjançant el Memorial Democràtic, i el Departament d’Acció Exterior i Unió Europea mitjançant l’Agència Catalana de Cooperació al Desenvolupament (en endavant ACCD). 

Per tal d’impulsar aquesta iniciativa i regular l’actuació amb els diferents actors implicats es va signar un conveni de col·laboració interadministrativa el febrer de l’any 2020, amb l’objecte d’establir els termes generals de la col·laboració entre l’ACCD, l’Institut Català de les Empreses Culturals - ICEC (Filmoteca de Catalunya), el Departament d’Educació i el Memorial Democràtic, adscrit al Departament de Justícia. 
En virtut d’aquest conveni es determinen com obligacions de l’ACCD, les següents:
1) Assumir el lideratge de l’impuls del cicle “Cinema, memòria, pau i drets humans”, proposar els dies internacionals que conformaran el cicle, que hauran de ratificar la resta de les parts, així com impulsar la contractació corresponent per a la prestació del servei de les sessions que conformaran el Cicle.

2) Assumir el lideratge de les sessions dels dies internacionals que determinin les parts així com les despeses corresponents a les sessions.

3) L’ACCD materialitzarà, mitjançant la signatura del contracte corresponent, la prestació de la totalitat dels serveis necessaris per satisfer els següents compromisos, d’acord amb la normativa vigent en matèria de contractació pública:

3.1 El lloguer que correspongui de les còpies de les pel·lícules a exhibir, que hauran de comptar amb el vistiplau previ de la Filmoteca de Catalunya.

3.2 La contractació dels drets de comunicació pública de les pel·lícules a exhibir per a la seva projecció.

3.3 Qualsevol cost que l’exhibició dels llargmetratges o curtmetratges programats en el marc d’aquesta activitat pugui generar, si escau, a favor de qualsevol entitat de gestió col·lectiva de drets de propietat intel·lectual.

4) Participar en les reunions de preparació i seguiment de les activitats i de l’elaboració del material didàctic corresponent.

5) Certificar al Memorial Democràtic, quan finalitzin les actuacions objecte de suport, que els fons rebuts d’aquesta institució s’han aplicat a les finalitats per les quals han estat transferides.
2. OBJECTE DEL CONTRACTE
L’objecte d’aquest prescripcions tècniques particulars (en endavant “PPTP”) és establir les condicions tècniques per l’execució del servei de secretaria tècnica i conceptualització del disseny, programació, gestió, administració, articulació, execució i valoració del cicle de “Cinema, Memòria, Pau i Drets Humans”, en el marc del Programa Filmoteca a les Escoles. 
Les funcions i tasques concretes que caldrà desenvolupar per a l’execució del contracte són les descrites a la clàusula tercera del present PPTP. 
3. DESCRIPCIÓ DEL SERVEI
El servei a realitzar s’emmarca dins del cicle de “Cinema, Memòria, Pau i Drets Humans” en el qual es programen sessions cinematogràfiques al llarg del curs escolar a la Filmoteca de Catalunya i al territori català sobre temes relacionat amb els àmbits de Memòria Democràtica, Pau i Drets Humans, i vinculat a un Dia Internacional relacionat amb aquestes matèries i instituïts per l’ONU.

L’objectiu del cicle de cinema és treballar els drets humans des d'un punt de vista audiovisual mitjançant la reflexió crítica a través de diferents sessions d’audiovisuals, en les quals es projectaran fragments de  pel·lícules o pel·lícules curtes, que aniran acompanyades d'activitats pedagògiques associades en les quals intervindran  col·lectius que treballen directament la temàtica tractada en cada sessió i en les quals serà molt important la interacció i la participació de l’alumnat de forma activa. 
Els objectius específics són treballar la reflexió crítica  sobre els drets humans (aproximació des d’una perspectiva propera a la realitat dels joves), l’alfabetització mediàtica (treballant aspectes formals i de contingut del missatge audiovisual per a desenvolupar una mirada crítica) i la transformació social pel canvi (comptant amb associacions implicades en el treball actiu en l’àmbit dels drets humans).

El públic són els i les alumnes d’ESO (1r, 2n, 3er i 4t), de Batxillerat i de cicles formatius de grau mitjà. En funció del dia Internacional objecte de la sessió es defineix quin nivell escolar és més pertinent, segons el temari del currículum escolar.

Les projeccions de les pel·lícules s’adreçaran a grups de 100 alumnes aproximadament. 

La durada de cada pel·lícula és aproximadament d’una hora i mitja, concretament de 10:30h a 12:00h. La franja horària de treball del dia de la de projecció de la pel·lícula per a l’empresa contractista serà de 10:00h a 13:00h per tal d’habilitar i verificar tots els aspectes necessaris per a la realització de la sessió que es descriuen en el present PPTP. 

La programació de cada curs escolar serà pactada pels actors institucionals impulsors de la iniciativa i facilitada a l’empresa contractista en els terminis fixats en aquest PPTP, i en virtut d’allò establert en l’acord de col·laboració per a l’organització del cicle “Cinema, Memòria, Pau i Drets Humans” formalitzat entre l’ACCD, l’Institut Català de les Empreses Culturals –Filmoteca de Catalunya–, el Departament d’Educació i el Memorial Democràtic de la Generalitat de Catalunya.

La programació i selecció dels dies Internacionals pot variar en cada curs escolar en funció de les necessitats, documents de planificació, estratègics i línies de treball de les institucions impulsores. 
Les projeccions de les pel·lícules es dinamitzaran pel personal responsable d’executar la prestació (coordinació dels esdeveniments), que liderarà l’activitat i desplegarà la programació de cada sessió. 
La preparació de cada projecció implicarà la creació d’un dossier didàctic amb propostes d’activitats prèvies i posteriors a la sessió a la Filmoteca de Catalunya, o a l’espai acordat al territori català, el qual es farà arribar als i les professors/es dels grups inscrits en cada cas, mitjançant l’equip de la Filmoteca de Catalunya, o l’espai acordat al territori català, i amb dos (2) mesos d’antelació a la celebració de la projecció de la pel·lícula o, en el seu cas, del termini ofertat per l’empresa contractista en la seva proposició. 
La Generalitat de Catalunya i l’ACCD podran fer ús dels materials didàctics de les activitats programades per tal de posar-los a disposició dels centres educatius i públic en general a través del web dels actors impulsors, amb cita expressa a l’autoria dels materials. En cap cas, en podrà fer un ús comercial del material didàctic. 

En les sessions que es programin, l’empresa contractista ha de dissenyar la sessió comptant amb la participació d’una entitat amb expertesa i amb trajectòria en l’àmbit que es treballa. L’ACCD i el Memorial Democràtic podran col·laborar amb l’empresa contractista en el compliment de les seves obligacions identificant entitats de referència per la seva participació el dia de la sessió. De la mateixa manera també podran col·laborar amb l’empresa contractista facilitant materials i recomanacions per preparar les sessions. 
El cicle de ”Cinema, Memòria, Pau i Drets Humans” ha de permetre poder fer una vinculació "local-global" i la iniciativa ha de tenir la capacitat d'establir relacions entre el context internacional i la realitat propera en relació a la promoció, garantia i exercici dels drets humans. Així com ha d’oferir, als i les joves participants en el cicle de cinema, el coneixement (oferir la informació), la comprensió (entendre les causes i conseqüències) i la denúncia (oferir recursos per l’acció) de les situacions de vulneració i desigualtats de gènere, tal i com es defineix en el Pla Director de Cooperació al Desenvolupament en el seu apartat específic d’accions de sensibilització. 

Alhora, ha de possibilitat treballar el valor de la imatge cinematogràfica com a patrimoni i el paper de les Filmoteques en la seva conservació i difusió.  
Les tasques a desenvolupar per l’empresa contractista són les següents: 
1. Programació de les sessions de cada curs escolar
· Conceptualització de les sessions en base als dies internacionals de Nacions Unides pactats i al calendari facilitat per l’ACCD. 
· Elaboració d’una proposta de treball per a cada sessió, que ha d’incloure necessàriament el contingut següent:

· Descripció de la sessió.  

· Objectius específics.

· Durada total de cada activitat.

· Proposta de pel·lícula/les o fragments que es treballaran (contemplant diferents formats: ficció, documental, animació,...) que permeti treballar i posar en valor el llenguatge cinematogràfic. S’haurà de tenir en compte l’adequació de la qualificació dels fragments que es proposin programar al nivell formatiu i edats del públic al qual vagi adreçada. 

· Desenvolupament detallat de la dinàmica de les diferents activitats de cada sessió. 

· Fitxa tècnica de la/es pel·lícula/les, de cada sessió, que haurà d’incloure el títol original, durada, director/a, país, any i versió (en cas de versió original subtitulada o doblada es prioritzarà la versió en català de la subtitulació o doblatge). 

· Coordinació, gestió i contractació dels drets d’exhibició dels films. 
· Facilitar les dades de contacte de les distribuïdores (nom, persona de contacte, correu electrònic i telèfon).

· Identificació i coordinació de les entitats expertes convidades que donaran contingut a les sessions (Dades de contacte i descripció de l’entitat acordada amb l’ACCD participant en la sessió). La persona contractista s’ha de fer càrrec dels honoraris que ha de percebre l’entitat catalana que participa en la sessió presencial a la Filmoteca així com en les sessions descentralitzades. 
La proposta de treball haurà de ser entregada a l’ACCD dos (2) mesos abans de la celebració de cada projecció o, en el seu cas, del termini ofertat per l’empresa contractista en la seva proposició. 
· Elaboració i lliurament a l’ACCD, en format electrònic o en paper, segons s’acordi per la persona de l’ACCD responsable del contracte, del dossier didàctic adreçat als docents per a la preparació de la sessió i l’aprofundiment en les temàtiques de la pel·lícula a projectar (amb context i propostes d’activitats segons la imatge gràfica i els criteris estilístics i de contingut facilitats a l’empresa contractista). 
El dossier didàctic haurà de ser entregat a l’ACCD amb una anticipació de dos (2) mesos abans de la projecció de la pel·lícula o, en el seu cas, del termini ofertat per l’empresa contractista en la seva proposició. 
La Generalitat de Catalunya i l’ACCD podran fer ús i divulgació del dossier didàctic, amb cita expressa a l’autoria dels materials. 
2. Realització de cada projecció
· Entrega dels clips i/o fragments audiovisuals, en el cas que la pel·lícula a projectar ho requereixi, com a màxim un (1) mes abans de la projecció o, en el seu cas, del termini ofertat per l’empresa contractista en la seva proposició, i en els formats establerts per la persona de l’ACCD responsable de contracte, d’acord amb les directrius i peticions de la Filmoteca de Catalunya.

· Entrega de l’escaleta tècnica de la projecció, segons el model que facilitarà la Filmoteca de Catalunya, amb un mínim de quinze (15) dies d’antelació a la seva realització o, en el seu cas, del termini ofertat per l’empresa contractista en la seva proposició, on s’indiquin el guió de l’activitat i els requeriments tècnics específics per al desenvolupament d’aquesta. 

· Desenvolupament de la projecció, a la seu de la Filmoteca de Catalunya o l’espai acordat a Girona, Tarragona i Lleida, d’acord amb el següent esquema:

· Verificació del correcte funcionament dels aparells de projecció i microfonia necessaris amb el personal tècnic de la Filmoteca de Catalunya o de l’espai acordat a Girona, Tarragona i Lleida.

· Gestió de les entrades i sortides dels grups escolars per tal de garantir el correcte desenvolupament de l’activitat, i recompte dels assistents per la seva posterior comunicació a la persona responsable del grup escolar, en el seu cas.

· Acte de benvinguda a la Filmoteca Catalunya o a l’espai acordat a Girona, Tarragona i Lleida, i presentació genèrica segons el guió entregat prèviament.

· Informe valoratiu de cada sessió informant del nombre d’assistents i una breu valoració qualitativa de cada sessió.
3. Informe final de valoració de les sessions de cada curs escolar.
· Elaborar un informe final de valoració que inclourà dades quantitatives i qualitatives de totes les sessions realitzades en cada curs escolar, en el marc del programa objecte de contracte. 
En l’informe final s’haurà de fer constar qualsevol incidència que s’hagi produït per terceres persones o actors, en relació a les instal·lacions i equips tècnics de la Filmoteca de Catalunya necessaris per al desenvolupament de les sessions, així com el personal encarregat de les projeccions i de suport a l’activitat. 

El guió de l’informe final es pactarà amb l’empresa contractista. L’informe final s’entregarà a l’ACCD un (1) mes després de la darrera sessió pactada per cada curs escolar.
Taula resum dels terminis màxims d’entregues 

	Entrega 
	Termini
	Receptor

	Dossier de propostes de treball  de cada sessió
	2 mesos abans de cada projecció o, en el seu cas, del termini ofertat per l’empresa contractista en la seva proposició
	ACCD

	Dossier didàctic de cada sessió 
	2 mesos abans de cada projecció  o, en el seu cas, del termini ofertat per l’empresa contractista en la seva proposició
	ACCD 

	Entrega de clips i/o fragments audiovisuals 

	1 mes abans de cada projecció o, en el seu cas, del termini ofertat per l’empresa contractista en la seva proposició
	ACCD (coordinar amb Filmoteca de Catalunya, o l’espai acordat a Girona, Tarragona i Lleida)

	Escaleta tècnica
	15 dies abans de cada projecció o, en el seu cas, del termini ofertat per l’empresa contractista en la seva proposició
	ACCD (coordinar amb Filmoteca de Catalunya, o l’espai acordat a Girona, Tarragona i Lleida)

	Informe valoratiu de cada sessió 
	El mateix dia de la sessió 
	ACCD (coordinar amb Filmoteca de Catalunya, o l’espai acordat a Girona, Tarragona i Lleida)

	Informe final de valoració 
	1 mes després de la darrera sessió prevista pel curs escolar o, en el seu cas, del termini ofertat per l’empresa contractista en la seva proposició
	ACCD


4. DISPOSICIONS RELATIVES ALS DRETS I OBLIGACIONS DE LES PARTS
Seran obligacions de l’ACCD, les següents:
·  Facilitar les temàtiques de les sessions pactades amb la resta d’actors impulsors, en virtut de l’acord de col·laboració per a l’organització del cicle “Cinema, Memòria, Pau i Drets Humans” formalitzat entre l’ACCD, l’Institut Català de les Empreses Culturals –Filmoteca de Catalunya–, el Departament d’Educació i el Memorial Democràtic de la Generalitat de Catalunya, amb les dates concretes de les projeccions i amb una proposta d’entitats participants. 
· Establir amb l’empresa contractista, un calendari d’entrega de materials i continguts necessaris per a les sessions, en virtut d’allò establert en l’acord de col·laboració per a l’organització del cicle “Cinema, Memòria, Pau i Drets Humans” formalitzat entre l’ACCD, l’Institut Català de les Empreses Culturals –Filmoteca de Catalunya–, el Departament d’Educació i el Memorial Democràtic de la Generalitat de Catalunya.  

· Comunicar a l’empresa contractista qualsevol modificació del calendari d’activitats i de les pel·lícules programades. 

· Facilitar, si s’escau, els contactes de les entitats catalanes especialitzades en les temàtiques dels dies internacionals seleccionats. 

· Facilitar, si s’escau, material audiovisual i/o didàctic per treballar les temàtiques seleccionades que hagi estat produït per les entitats catalanes amb qui l’ACCD  té relació. Així mateix, la Filmoteca de Catalunya i el Memorial Democràtic també poden suggerir i facilitar material si en son coneixedors. 
Seran obligacions de l’empresa contractista, les següents: 

· Assistir a les reunions de coordinació, seguiment i avaluació que l’ACCD programi per a cada edició (curs escolar):
· Reunió inicial: 
Hi assistiran l’empresa contractista i les persones assignades de l’ACCD i, en el seu cas, la resta d’actors impulsors de l’acord de col·laboració per a l’organització del cicle “Cinema, Memòria, Pau i Drets Humans”. 
En aquesta primera reunió es facilitarà la següent informació:

· Programació del Cicle de cinema tancada i detallada (dies internacionals escollits, dates de les sessions i públic a qui va dirigit).

· Proposta d’entitats que participaran en les projeccions. 

· Orientacions, si s’escau, en relació amb aspectes metodològics, estratègics i/o operatius per l’edició en curs.
l’empresa contractista haurà d’elaborar l’acta de la reunió i facilitar-la a l’ACCD.
· Reunió de seguiment (si escau): 

En funció del desenvolupament de l’activitat, i si l’ACCD ho considera necessari, es convocarà a l’empresa contractista a una reunió de seguiment per fer un monitoratge de l’activitat. 
· Reunió de valoració: 

Hi assistiran l’empresa contractista i les persones assignades de assignades de l’ACCD i, en el seu cas, la resta d’actors impulsors de l’acord de col·laboració per a l’organització del cicle “Cinema, Memòria, Pau i Drets Humans”. 

En aquesta reunió es tractaran, com a mínim, els següent punts:

· Valoració global de totes les sessions de la programació del cicle.

· Incidències o aspectes a millorar en les següents edicions. 

· Preparació del curs següent.

L’empresa contractista haurà d’elaborar l’acta de la reunió i facilitar-la a l’ACCD.
· Posar a disposició de cada sessió, com a mínim, una persona, que dirigirà l’activitat, més una persona de suport. Ambdues persones es coordinaran per gestionar la logística d’entrada i sortida dels grups i hauran de ser presents des de l’inici de l’activitat i fins a la sortida del grup escolar de l’edifici. 
· Difondre el programa de Filmoteca per a les Escoles al seu web, xarxes socials i en altres elements de difusió tant on line com off line. 
5. TEMÀTIQUES, NOMBRE DE SESSIONS I CALENDARI DE L’ANY 2024 I PREVISIÓ DE NOMBRE DE SESSIONS PELS CURSOS ESCOLARS 2024-2025, 2025-2026, 2026-2027 i 2027-2028:
En termes general, i sense patir gaires modificacions en les darreres edicions, la programació del “Cicle de Cinema, Memòria, Pau i Drets Humans” respon a aquest dies Internacionals:

	Dia Internacional del Canvi Climàtic (ESO)
	octubre 

	Dia Internacional de l’Eliminació de la Violència contra les Dones (3r i 4t d’ESO, Batx i CF)
	novembre  

	Dia internacional de la persona migrant (ESO)
	desembre   

	Dia Internacional en Memòria de les Víctimes de l'Holocaust (3r i 4t d’ESO, Batx i CF)
	gener 



	Dia Internacional de Tolerància Zero amb la Mutilació Genital Femenina (3r i 4t d’ESO, Batx i CF)
	febrer 

	Dia Internacional del Dret a la Veritat en relació amb Violacions Greus dels Drets Humans i de la Dignitat de les Víctimes  (3r i 4t d’ESO, Batx i CF)
	març 

	Dia Internacional del Comerç Just (ESO)
	maig


El tancament de la programació de cada curs escolar es tanca el mes de juliol de cada anualitat, fruit de la reunió de coordinació amb els actors institucionals encarregats del desplegament del Cicle de Cinema, Memòria, Pau i Drets Humans. 
En cas de que en la programació es modifiques alguna temàtica s’informarà a l’empresa contractista el mes de juliol de cada anualitat, es traslladarà les temàtiques consensuades i les possibles entitats catalanes per participar en les sessions. 
Servei 1:
SESSIONS A LA FILMOTECA DE CATALUNYA (Barcelona)
Curs 2023-2024: 
· 4 sessions a la Filmoteca de Catalunya 
	Dies Internacionals 
	Mes de la sessions 
	Públic 
	Ubicació 

	Dia Internacional en Memòria de les Víctimes de l'Holocaust 
	gener 2024
	3r i 4t d’ESO, Batxillerat i CFGM
	Filmoteca de Catalunya 

	Dia Internacional de Tolerància Zero amb la Mutilació Genital Femenina 
	Febrer 2024
	 3r i 4t d’ESO, Batxillerat i CFGM
	Filmoteca de Catalunya



	Dia Internacional del Dret a la Veritat en relació amb Violacions Greus dels Drets Humans i de la Dignitat de les Víctimes  

	Març 2024
	1er i 2n d’ESO
	Filmoteca de Catalunya


	Dia Internacional del Comerç Just 
	Maig 2024
	1er i 2n d’ESO
	Filmoteca de Catalunya


La previsió de sessions a programar per als cursos escolars 2024-2025, 2025-2026 i 2026-2027, són les següents:

Curs 2024-2025: 7 sessions
Octubre 2024 a Maig 2025

· 7 sessions a la Filmoteca de Catalunya 
Curs 2025-2026: 7 sessions
Octubre 2025 a Maig 2026
· 7 sessions a la Filmoteca de Catalunya 
Curs 2026-2027: 7 sessions 
Octubre 2026 a Maig 2027
· 7 sessions a la Filmoteca de Catalunya 
Curs 2027-2028: 7 sessions 
· 7 sessions a la Filmoteca de Catalunya 

Els preus unitaris d’aquestes sessions s’especifiquen en el punt 6.1 d’aquests PPTP. 
Servei 2: 
SESSIONS DESCENTRALITZADES AL TERRITORI CATALÀ
A banda de les sessions a l’espai físic de la Filmoteca de Catalunya, situada a la localitat de Barcelona, el “Cicle de Cinema, Memòria, Pau i Drets Humans” té la voluntat de poder arribar a tot el territori català, per aquest motiu i a través de la col·laboració de la Federació de Cineclubs de Catalunya s’oferiran fins un màxim de 12 sessions per curs escolar a desplegar per tot diferents localitats de Catalunya. 
Les sessions que es desenvoluparan fora de l’espai de la Filmoteca seran sempre repliques de les sessions que s’executin en el Cicle, per tant, aquestes sessions no requeriran l’entrega de nou de dossier de proposta de treball, dossier didàctic, entrega de clips i/o fragments audiovisuals ni escaleta tècnica. Sí serà necessari l’informe valoratiu de cada sessió descentralitzada. 

La coordinació d’aquestes sessions es farà de manera directa amb la Filmoteca de Catalunya que canalitzarà totes les demandes del territori i les farà arribar a l’empresa contractista amb la màxima antelació possible. 

L’ACCD, sempre que sigui possible, farà propostes d’entitats del territori per participar en la sessions descentralitzades prioritzant la proximitat d’on es realitzi la projecció a l’espai acordat. L’empresa contractista haurà de coordinar la participació de l’entitat el dia de la sessió. 
A banda dels espais que pugui facilitar la col·laboració amb la Federació de Cineclubs de Catalunya, aquestes sessions es podran realitzar en altres espais identificats pels actors impulsor del cicle de cinema (centres escolars, centres cívics,....), en aquest cas, es treballarà amb aquest espais per poder oferir las màximes condicions de projecció per realitzar les sessions. 
Els preus unitaris d’aquestes sessions s’especifiquen en el punt 6.1 d’aquests PPTP. 
Servei 3:

ACTUALITZACIÓ DE LES SESSIONS CINEMATOGRÀFICA A LA FILMOTECA DE CATALUNYA (Barcelona). 

Els dies internacionals escollits que configuren la programació del cicle de cinema son normalment estables d’un curs escolar a l’altre. Les temàtiques habituals de la programació són les que s’especifiquen en el punt 5 d’aquest PPTP, per tant, edició rere edició existiran unes temàtiques que es repetiran en les programacions. En aquestes ocasions, el servei que es requerirà serà fer una actualització de la feina realitzada per part de l’empresa contractista. 

Aquesta actualització aplicarà als següents productes que generen el disseny i execució de cada sessió:

· Actualització Dossier didàctic de cada sessió
· Actualització del document de clips i/o fragments audiovisuals 
· Actualització de l’escaleta tècnica
· Informe valoratiu de cada sessió
Servei 4:
SESSIÓ ADAPTADA A PÚBLICS AMB NECESSITATS ESPECÍFIQUES DE SUPORT EDUCATIU (NESE). 

El darrer servei que s’especifica en aquest contracte fa referència a la conceptualització d’una sessió adaptada a públics amb necessitats educatives especials que requerirà una especificitat tant en continguts, com en metodologia i dinàmiques participatives. 

La creació d’aquesta sessió estarà assessorada pel Departament d’Educació qui aportarà personal especialitzat i validarà la proposta educativa de les sessions. 
En el marc d’aquest contracte es preveuen l’elaboració de dues sessions adaptades als públics amb necessitats específiques de suport educatiu, una en l’anualitat 2024 i una altra en l’anualitat 2026.
Aquesta sessió formarà part de la programació del cicle de cinema i estarà a disposició dels centres educatius que ho sol·licitin. 
6. PAGAMENT 

El pagament a l’empresa contractista s’ha d’efectuar en els terminis i condicions establerts en el Plec de Clàusules Administratives Particulars.
S’estableix el següent procediment i calendari de facturació de les sessions:

Mensualment: després de cada sessió executada a la Filmoteca de Catalunya o en la modalitat descentralitzada, el contractista presentarà la factura per tramitar pagament a l’ACCD.  

El pagament es realitzarà en un màxim d’un mes des de la presentació de la factura segons normativa Reial decret 635/2014, de 25 de juliol, pel qual es despleguen la metodologia de càlcul del període mitjà de pagament a proveïdors de les administracions públiques i les condicions i el procediment de retenció de recursos dels règims de finançament, que preveu la Llei orgànica 2/2012, de 27 d’abril, d’estabilitat pressupostària i sostenibilitat financera.
Un cop facilitada la factura a l’ACCD aquesta haurà de procedir a emetre el Certificat de conformitat pertinent validant la sessió executada. 
6.1 Preus unitaris:
	SERVEI 1
Sessió cinematogràfica a la Filmoteca de Catalunya (Barcelona). Nova creació
	Preu unitari 
sense IVA
	21 % d’IVA
	Preu total unitari

	Inclou:

Disseny i planificació:

· Conceptualització de la temàtica escollida. 

· Elaboració material didàctic.

· Coordinació i treball conjunt amb l’entitat participant. 

· Identificació de fragments per la sessió Gestió de drets d’autor.

· Preparació de l’escaleta tècnica.

Execució:

· Coordinació amb les tècniques de la Filmoteca

· Desplaçament físic a la Filmoteca.

· Dinamització de la sessió (1.30h)

Tancament:

· Pagament honoraris entitat participant en cada sessió. 

· Reportar per escrit, després de cada sessió, dades quantitatives i qualitatives de la sessió a l’ACCD i Filmoteca de Catalunya.
	2.280,00 € / sessió


	478,80 €
	2.758,80 €


	SERVEI 2
Sessió cinematogràfica al territori català.
	Preu unitari 
sense IVA
	21 % d’IVA
	Preu total unitari

	Inclou:

Disseny:

· Coordinació amb les persones responsables al Cine Club.

· Coordinació i treball conjunt amb l’entitat participant. 

Execució:

· Desplaçament anada i tornada a la localitat. 

· Dinamització de la sessió (1.30h)

Tancament:

· Reportar per escrit, després de cada sessió, dades quantitatives i qualitatives de la sessió a l’ACCD i Filmoteca de Catalunya. 

· Pagament honoraris entitat participant en cada sessió. 
	1.470,00 € / sessió


	308,70 €
	1.778,7 €


	SERVEI 3
Actualització de la sessió cinematogràfica a la Filmoteca de Catalunya (Barcelona). 

Repliques de sessions ja fetes en cursos anteriors
	Preu unitari 
sense IVA
	21 % d’IVA
	Preu total unitari

	Inclou:

Disseny i planificació:

· Actualització material didàctic.

· Coordinació i treball conjunt amb l’entitat participant. 

· Actualització de fragments per la sessió Gestió de drets d’autor.

· Actualització de l’escaleta tècnica.

Execució:

· Coordinació amb les tècniques de la Filmoteca

· Desplaçament físic a la Filmoteca.

· Dinamització de la sessió (1.30h)

Tancament:

· Pagament honoraris entitat participant en cada sessió. 

· Reportar per escrit, després de cada sessió, dades quantitatives i qualitatives de la sessió a l’ACCD i Filmoteca de Catalunya.
	1.680,00 € / sessió


	 352,80 €
	2.032,80 €


	SERVEI 4
Sessió adaptada a públics amb necessitats específiques de suport educatiu (NESE). 
	Preu unitari 
sense IVA
	21 % d’IVA
	Preu total unitari

	Inclou:

Disseny i planificació:

· Conceptualització de la temàtica escollida amb la col·laboració del Departament d’Educació 

· Elaboració material didàctic amb la col·laboració del Departament d’Educació
· Coordinació i treball conjunt amb l’entitat participant. 

· Identificació de fragments per la sessió Gestió de drets d’autor.

· Preparació de l’escaleta tècnica.

Execució:

· Coordinació amb les tècniques de la Filmoteca

· Desplaçament físic a la Filmoteca.

· Dinamització de la sessió (1.30h)

Tancament:

· Pagament honoraris entitat participant en cada sessió. 

· Reportar per escrit, després de cada sessió, dades quantitatives i qualitatives de la sessió a l’ACCD i Filmoteca de Catalunya.
	2.280,00 € / sessió

	478,80 €
	2.758,80 €


QUADRE RESUM Sessions, quantitats, preus unitaris i anualitats: 
	Anualitat
	Nombre de sessions

Espai Filmoteca de Catalunya
Servei 1
	Preu unitari sense IVA
	 TOTAL sessions Filmoteca 
	Nombre de sessions

Territori català amb vinculació amb la Federació de Cine Clubs de Catalunya
Servei 2
	Preu 

unitari sense IVA
	TOTAL

Sessions des

centralitzades
	Nombre de sessions adaptades NESE
Servei 4
	TOTAL 

	2024
	7 sessions 
	2.280 € / sessió
	15.960 €
	Fins un màxim de 12 sessions. 

	1.470,00 € / sessió
	17.640 €
	2.280 € / sessió
	35.880 €

	2025
	7 sessions 
	2.280 € / sessió
	15.960 €
	Fins un màxim de 12 sessions. 

	1.470,00 € / sessió
	17.640 €
	2.280 € / sessió
	35.880 €

	2026
	7 sessions 
	2.280 € / sessió
	15.960 €
	Fins un màxim de 12 sessions. 

	1.470,00 € / sessió
	17.640 €
	2.280 € / sessió
	35.880 €

	2027
	7 sessions 
	2.280 € / sessió
	15.960 €
	Fins un màxim de 12 sessions. 

	1.470,00 € / sessió
	17.640 €
	2.280 € / sessió
	35.880 €

	2028
	7 sessions 
	2.280 € / sessió
	15.960 €
	Fins un màxim de 12 sessions. 

	1.470,00 € / sessió
	17.640 €
	2.280 € / sessió
	35.880 €

	
	
	
	79.800€
	
	
	88.200€
	14.000€
	179.400 €


*Aquests import totals son per sessió de nou contingut (Servei 1), si es compleixen les condicions exposades en l’apartat 5, s’aplicarà els preus unitaris del servei d’actualització de sessió (Servei 3). 

La definició de sessions i preus associats per cada cicle de cinema (curs escolar) es traspassarà a l’empresa adjudicatària el mes de juny-juliol de cada anualitat. 

